cyanic-selkie/wikianc huggingface dataset:
Ċess
Tfassil
Il-biċċiet huma stabbiliti kif muri fid- dijagramma u r-ritratt. B’hekk, fuq l-ewwel rank ta’ White, mix-xellug għal-lemin, il-biċċiet jitqiegħdu fl-ordni li ġejja: torri, żiemel, isqof, reġina, sultan jew re, isqof, żiemel, torri. Fuq it-tieni rank titqiegħed ringiela ta' tmien pedini. Il-pożizzjoni tal-Iswed tirrifletti lil dik tal-Abjad, b'biċċa ekwivalenti fuq l-istess fajl. Il-bord jitqiegħed b'kaxxa ċara fir-rokna tal-lemin in-naħa ta' kull plejer. Il-pożizzjonijiet korretti tar-re u r-reġina jistgħu jiġu mfakkra bil-frażi "reġina fuq il-kulur tagħha stess" ─ jiġifieri r-reġina bajda tibda fuq kaxxa ċara u r-reġina sewda fuq kaxxa skura.
Kontroll tal-ħin
Fil-kompetizzjoni, il-logħob taċ-ċess jintlagħab b'kontroll tal-ħin. Jekk il-ħin ta' plejer jispiċċa qabel ma titlesta l-logħba, il-logħba tintilef awtomatikament (sakemm l-avversarju jkollu biżżejjed biċċiet biex iwassal iċ-checkmate). It-tul ta' żmien ta' logħba jvarja minn logħob twil (jew "klassiku"), li jista' jieħu sa seba' sigħat (saħansitra itwal jekk l- aġġornamenti huma permessi), għal bullet chess (taħt it-3 minuti għal kull plejer għal-logħba kollha). Intermedju bejn dawn huma logħob taċ-ċess rapidu, li jdum bejn siegħa u sagħtejn kull logħba, kontroll tal-ħin popolari f'tournaments ta' tmiem il-ġimgħa tad-dilettanti.
Bajjad
Għodda
Ġeneralment bajjad ma jistax jgħaddi, fost affarijiet oħra, mingħajr żebgħa jew membrana, pinzell u xkupilja, roller jew spray gun, barmil, patillott jew kontenituri oħra, sellum, armar u fallakki, masking tape u protezzjonijiet, sponża, sand paper, u xi ħaġa biex iħallat iż-żebgħa.
Les Rougon-Macquart
Influwenzi
"F’kelma waħda, waqt li x-xogħol tiegħu riedu jkun il-mera tas-soċjetà kontemporanja, ix-xogħol tiegħi, se jkun xi ħaġa oħra għalkollox. L-ambitu se jkun idjaq. Ma rridx niddeskrivi s-soċjetà kontemporanja, imma familja waħda, li turi kif ir-razza tiġi mmodifikata mill-ambjent. (...) Il-kompitu l-kbir tiegħi huwa li nkun strettament naturalista, strettament fiżjologu."
L-istudju tat-Tieni Imperu
Fil-verità, fil-bidu, Zola ma kienx jaf eżatt kemm kien se jikteb kotba. Fl-ewwel ittra lill-pubblikatur tiegħu, semma "għaxar episodji". Fl-1872, il-lista tiegħu kienet tinkludi sbatax-il rumanz, iżda xi wħud minnhom qatt ma nkitbu (bħal dak dwar il-gwerra fl-Italja), waqt li oħrajn kellhom jiġu miżjuda aktar tard. Fl-1877, fil-prefazju ta’ L' Assommoir, iddikjara li kien se jikteb "madwar għoxrin rumanz", u hekk għamel.
Amilcare Ponchielli
Legat
Għalkemm matul ħajtu Ponchielli kien popolari u influwenti ħafna (u introduċa orkestra ikbar b'orkestrazzjoni iktar kumplessa), waħda biss mill-opri tiegħu tittella' regolarment illum il-ġurnata - La Gioconda. Fiha aria b'saħħitha u memorabbli għall-contralto "Voce de donna o d'angelo" (il-kanzunetta tar-Rużarju), ir-romanza del tenore "Cielo e mar", dwett magħruf sew għal tenur u baritonu "Enzo Grimaldo, Principe Di Santafior", l-aria tas-sopran "Suicidio!", u l-mużika għaż-żfin klassiku "Żifna tas-Sigħat", li hija magħrufa ferm parzjalment peress li ntużat fil-film ta' Walt Disney, Fantasia, fl-1940, u fil-kanzunetta ta' Allan Sherman, "Hello Muddah, Hello Fadduh", kif ukoll f'diversi xogħlijiet mużikali popolari oħra.
Biblijografija
Kotba, Kollezzjonijiet, Proċedimenti u Korrispondenza
Għarbi Magrebi
L-Għarbi Magrebi (Għarbi tal-Punent bil-kuntrarju tal-Għarbi tal-Lvant jew Maxriqi) huwa kontinwu ta' djaletti vernakulari Għarbin mitkellma fir-reġjun tal-Magreb, fil-Marokk, l-Alġerija, it-Tuneżija, il-Libja, is-Saħara tal-Punent u l-Mawritanja. Jinkludi l-Marokkin, l-Alġerin, it-Tuneżin, il-Libjan, u l-Għarbi Ħassanija. Hu magħrufa lokalment bħala Darġa, Derġa, Deriġa jew Dariġa, skond id-djalett tar-reġjun. (Għarbi: الدارجة; li tfisser "lingwa komuni jew ta' kuljum" ). Dan iservi biex jiddistingwi l-lingwa vernakulari mitkellma mill-Għarbi Standard. Il-lingwa Maltija hija maħsuba li ġejja mis-Sikulo-Għarbi u l-iktar mill-Għarbi Tuneżin, peress li fiha xi karatteristiċi taż-żona tipiċi tal-Għarbi Magrebi.
Tazza Maltija 2012–13
Kalendarju
Il-partiti bdew fil-5 ta' Settembru 2012 u spiċċaw fid-19 ta 'Mejju 2013.
Margarita Xhepa
Margarita Xhepa (2 t'April 1932 ) hija attriċi Albaniża, magħrufa bħala waħda mill-iktar nisa importanti fil-qasam taċ-ċinema u teatru Albaniż. Tieħu parti f'films riċenti bħal per eżempju Firdus in Bolero ne vilen e pleqve, li huwa maħdum fuq rumanz tal-istess titlu ta' Fatos Kongoli.
Suċċess Internazzjonali
L-attriċi kisbet il-premju Attur tal-Ewropa fid-19-il edizzjoni tal-Festival Internazzjonali tat-Teatru. Il-premju ewlieni tal-aħjar reċtar ingħata lil waħda mill-iktar attriċi importanti fit-teatru Balkani, għar-rwol ta' 'Nanna' fid-dramm Who Brought Doruntina, taħt id-direzzjoni ta' Laert Vasili.
Knejjes tal-Moldavja
Sit ta’ Wirt Dinji
Fl-1993 ġew iddeżinjati l-ewwel seba’ Knejjes tal-Moldavja bħala Sit ta’ Wirt Dinji tal-UNESCO. Is-sit ġie estiż fl-2010 biż-żieda ta’ knisja oħra, il-Knisja tal-Irxoxt fi ħdan il-Monasteru ta’ Sucevița, u b’hekk is-sit issa huwa magħmul minn tmien knejjes.
Opossum grazzjuż tat-Tramuntana
L-opossum grazzjuż tat-Tramuntana, magħruf xjentifikament bħala Gracilinanus marica, huwa mammiferu marsupjal tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi grazzjużi nattiv tal-kontinent tal-Amerika t'Isfel.
Palazz ta’ Djoklezjanu
Storja
Wara mewt Djoklezjanu, il-palazz baqa’ fil-pussess imperjali tar-Rumani, u ta kenn lill-membri mkeċċija tal-familja tal-Imperatur. Fis-sena 480, l-Imperatur Julius Nepos ġie maqtul minn wieħed mis-suldati tiegħu stess, allegatament maqtul b’daqqiet ta’ sikkina fil-villa tiegħu ħdejn Salona. Peress li l-Palazz ta’ Djoklezjanu kien fiż-żona, jaf kien l-istess bini.
Kantini tal-Palazz
Taħt l-appartamenti imperjali hemm il-Kantini tal-Palazz ta’ Djoklezjanu li huma sett ta’ sottostrutturi li jinsabu fin-naħa tan-Nofsinhar tal-Palazz. Dawn jirrappreżentaw wieħed mill-aqwa kumplessi ta’ kantini antiki ppreservati l-aħjar fid-dinja.
Films
Il-Palazz ta’ Djoklezjanu ntuża bħala post għall-ġbid tar-raba’ staġun tas-sensiela tal-HBO Game of Thrones. Il-palazz ospita wkoll il-ġbid tal-31 staġun tar-reality show tas-CBS The Amazing Race.
NK Široki Brijeg
Fudbalski Klub Sarajevo huwa klabb tal-futbol professjonali mill-belt ta' Široki Brijeg, Bożnija u Ħerżegovina. Il-klabb jikkompeti fil-Premijer Liga, l-ogħla kampjonat fil-Bożnija. Meta wieħed iqis id-daqs tal-belt, NK Široki Brijeg kellhom ammont kbir ta' suċċess u bdew jespandu s-suċċess tat-Tazzi Ewropej kif ukoll fl-aħħar snin. Il-klabb sar kompetitur regolari fil-kompetizzjonijiet Ewropej għall-aħħar 8 snin.
Elezzjonijiet fil-Latvja
Referenda
F’ċerti każijiet il-President jew terz tal-membri tal-Parlament għandhom id-dritt li jissospendu l-proklamazzjoni ta’ liġi għal perjodu ta’ xahrejn. Referendum isir fuq dik il-liġi jekk f’dak il-perjodu ta’ xahrejn wieħed minn kull għaxra tal-elettorat jitlob għal referendum, ħlief jekk il-Parlament jerġa’ jadotta l-liġi bi tliet tlett kwarti ta’ maġġoranza kwalifikata. L-għadd ta’ votanti meħtieġa hija 50% tan-numru tal-votanti li pparteċipaw fl-aħħar elezzjonijiet għall-Parlament. Jekk ma jintalab l-ebda referendum fil-perjodu ta’ xahrejn allura l-liġi tidħol fis-seħħ. Referendum bħal dan sar fi tliet okkażjonijiet: fl-1998, fl-1999 u fl-2007.
Longobardi fl-Italja: Postijiet tal-Poter (568-774 W.K.)
Żona monumentali bil-kumpless monastiku ta' San Salvatore-Santa Giulia fi Brescia
Lejn il-Punent tal-kumpless monastiku hemm iż-żona monumentali li tikkonsisti mill-Capitolium, is-santwarju Repubblikan u t-teatru Ruman, marbut mill-qrib mal-ġrajjiet ta' San Salvatore u Santa Giulia. L-eqdem binja reliġjuża tal-Forum Ruman tmur lura għas-seklu 1 Q.K. Il-livell eċċezzjonali ta' konservazzjoni tal-aspetti arkitettoniċi u dekorattivi jwassal biex din iż-żona arkeoloġika titqies bħala eżempju uniku fit-Tramuntana tal-Italja.
Kumpless ta' Santa Sofija f'Benevento
Hemm ukoll monasteru li huwa parti mill-kumpless, għalkemm kien ġie ppreservat wara li ġie rikostruwit fis-seklu 13, li ħa post binja oriġinali tal-Longobardi biż-żieda ta' kjostru kwadrangolari iktar 'il quddiem.
Użufrutt
L-użfrutt fid-Dritt Ruman
•	It-temporaneità: l-użufrutt kien jestingwi ruħu mal-mewt tal-użufruttwarju.
B’ħarsien tal-istitut kienet konċessa vindicatio ususfructus, fuq il-mudell tal-vindicatio servitutis, li kienet tissejjaħ ukoll actio confessoria servitutis. Barra mill-mewt tal-użufruttwarju jew il-capitis deminutio tal-użufruttwarju, l-użufrutt kien jestingwi ruħu wkoll bil-consolidatio (fil-mument meta kienu jikkoinċidu fl-istess persuna l-figuri tal- użufruttwarju u tas-sid), bir-remissio u bin-non usus, li kienu modi ta’ estinzjoni li sostanzjalment jikkorrispondu għal dawk previsti għas-servitù, li baqgħu jeżistu fir-regolazzjoni kontemporanja tal-istitut.
Il-Jeddijiet tal-Użufruttwarju
L-użufruttwarju għandu jedd għal kull xorta ta’ frottijiet,sew naturali, industrjali, jew ċivili, illi tista’ tagħti l-ħaġa li tagħha jkollu l-użufrutt.Huma frottijiet naturali dawk li l-art tagħti minnha nfisha.Huma wkoll frottijiet naturali l-prodotti u l-wild tal-annimali,u dak li jagħtu l-barrieri tal-ġebel jew il-minjieri. Huma frottijiet industrjali ta’ fond dawk illi jittieħdu bil-koltivazzjoni.Huma frottijiet ċivili l-kera ta’ beni mikrija, iċ-ċnus, l-imgħaxijiet ta’ kapitali,u r-renti ta’ kull sena.
L-użufruttwarju jgawdi wkoll il-barrieri tal-ġebel li jkunu ġà miftuħa u li jkunu qegħdin jinħadmu fiż-żmien li huwa jidħol fil-jedd tal-użufrutt; iżda ma jistax jiftaħ barrieri ġodda.
Kif jispiċċa l-Użufrutt
L-użufrutt jista’ jispiċċa wkoll billi l-użufruttwarju jinqeda ħażin bil-jeddijiet tiegħu sew billi jagħmel ħsarat fil-fondi,jew billi jħallihom jitgħarrqu minħabba nuqqas ta’ tiswijiet ordinarji.Il-qorti f’dawn il-każijiet tista’, skont il-gravità taċ-ċirkostanzi,minflok ma tiddikjara l-użufrutt mitluf għal kollox, jew taħtar amministratur, inkella tordna li l-beni jintraddu lis-sid, iżda taħt il-kondizzjoni li jħallas kull sena lill-użufruttwarju, jew lil dawk li jkollhom jedd minnu, somma determinata matul iż-żmien tal-użufrutt.L-użufruttwarju, kif ukoll kull wieħed mill-kredituri tiegħu,jista’ jevita t-telfien tal-użufrutt, il-ħatra ta’ amministratur, jew ir-radd tal-beni hawn fuq imsemmija, billi joffri li jagħmel it-tiswijiet meħtieġa, u billi jagħti garanzija għall-esekuzzjoni ta’ din l-obbligazzjoni fiż-żmien li jiġi mogħti mill-qorti, basta li l-offerta ssir u l-garanzija tiġi mogħtija qabel ma tingħata s-sentenza fuq talba tas-sid, jew fi żmien ħmistax-il ġurnata minn dak in-nhar li s-sentenza tgħaddi f’ġudikat.
Stanislav Šesták
Slovakkja
L-ewwel togħma ta' futbol professjonali Šesták irċivieha mill-klabb ta' Tatran Prešov. F'Diċembru tal-2001, ingħaqad ma' Slovan Bratislava, fost l-aqwa klabbs tal-pajjiż. Sentejn wara ġie ċedut lil Žilina fejn fl-ewwel sena tiegħu rebaħ il-kampjonat nazzjonali tal-2002–03. F'dak l-istaġun u ta' wara huwa spiċċa fir-raba' post fost l-iskorers (bi 13 u 17-il gowl rispettivament) u t-tieni fl-2006–07 bi 15-il gowl.
Park Nazzjonali ta' Cilento, Vallo di Diano u Alburni
Territorju
daqsminuri|230x230px|Caselle in Pittari Il-profil orografiku huwa muntanjuż u mimli għoljiet spiss weqfin. Iż-żoni watja bil-pjanura huma ftit u ġeneralment jinsabu qrib ix-xmajjar prinċipali, ix-xmara Alento lejn il-kosta u x-xmara Tanagro f'Vallo di Diano. Xmajjar oħra tal-park nazzjonali iktar qishom torrenti u nixxigħat, fosthom ix-xmajjar Mingardo, Bussento u Calore stess, li huwa affluwent f'Sele fit-Tramuntana tal-park, li jospita biss il-parti superjuri tagħha (Gole del Calore). Il-qċaċet l-iktar importanti huma: Cervati (1898 m), Alburni (1742 m), Gelbison, magħruf bħala Sacro Monte (1705 m), Motola (1700 m), Monte Centaurino (1433 m), Cocuzzo (1411 m), Bulgheria (1224 m), u Monte Stella (Cilento) (1131 m). Il-kosta hija baxxa u ramlija minn Sele sa Agropoli, u mbagħad ukoll bejn Casal Velino u Ascea; f'inħawi oħra, il-kosta hija għolja u bil-blat, spiss mogħnija b'diversi grotti u qaliet sbieħ.
Flora
Fil-kampanja, "f'kundizzjonijiet ekoloġiċi tassew 'estremi'", jgħixu diversi pjanti endemiċi bħall-bużbież ta' Lucania (Portenschlagiella ramosissima), speċi li tinstab f'postijiet iżolati bħal-lokalità Limbida, fuq ix-xaqliba tal-ġir tal-Punent ta' Monte Bulgheria, mhux wisq 'il bogħod minn Palinuro u fuq il-ħitan tal-ġir qrib il-bokka tan-nixxigħa ta' Sammaro, bejn Sacco u Roscigno.
Opossum nanu mistur ta' Rio Grande do Sul
Distribuzjoni
Cryptonanus guahybae huwa speċi b'distribuzzjoni żgħira ħafna (it-tieni l-iżgħar fost l-ispeċi fil-ġeneru Cryptonanus) fil-kontinent tal-Amerika t'Isfel, fin-Nofsinhar tal-Brażil, fl-istat ta' Rio Grande do Sul u b'hekk endemiku ta' dan l-istat u tal-Brażil.
Massimo Grima
Massimo Grima (twieled fis-6 ta' Awwissu 1979) huwa eks-plejer tal-futbol Malti. Il-pożizzjoni prinċipali tiegħu hi dik ta' difensur, però kapaċi jilgħab ukoll ta' midfilder difensiv.
KS Vllaznia Shkodër
2000ijiet
Fl-istaġun 2009–2010 Vllaznia marru għal xi tibdil mhux maħduma, kellhom ibidlu 3 kowċis, iġibu plejers ġodda u jissostitwixxuhom. Vllaznia marru fil-qiegħ tal-klassifika, u ġew ikkritikati mill-partitarji, Vllaznia marru fil-pożizzjonijiet ħżiena.
Unuri
Superliga Albaniża:
Jonathan Caruana
Hibernians
Caruana xorta tħabat sabiex jagħmel il-marka tiegħu fit-tim tal-Hibernians, u mar fl-istaġun 2005–06 bit-tama li jistabbilixxi ruħu. Caruana xorta naqas milli jikseb post fit-tim tiegħu u sat-tieqa ta' trasferiment ta' Jannar tal-2006, huwa għamel dehra waħda biss. Huwa kien mibgħut b'self għall-bqija tal-istaġun mat-tim tal-istess kampjonat Mosta, li kienu qed jitħabtu kontra r-relegazzjoni. Huwa għamel 17-il apparenza, mingħajr ma skorja, imma sfortunatament Mosta naqsu li jevitaw ir-relegazzjoni wara li spiċċaw fid-disa pożizzjoni tal-Premier League Malti. Il-Klabb ġenitur ta' Caruana, Hibernians marru biex jiżguraw il-finitura tagħhom fir-raba post.
Pajsaġġ Kulturali tat-Tinqix fuq il-Blat f'Gobustan
Storja
Fl-1966, fl-1988 u fl-2001, l-iskoperti kollha tat-tinqix fuq il-blat ġew iddokumentati b'ritratti taħt il-protezzjoni statali.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".
Girolamo Abos
Missieru kien Gian-Tommaso Abos u ommu Rosa Farrugia. Nannuh, Giovanni Abos, kien Franċiż minn Castellane. Fl-1729 beda jistudja l-mużika fil-Konservatorju dei Poveri di Gesù Cristo ta' Napli, l-ewwel taħt Gaetano Greco u mbagħad taħt Francesco Durante. Kuġinuh Carol Farrugia, li kien uditore ta' bosta Granmastri tal-Ordni ta' San Ġwann, ħallaslu l-istudji tiegħu. Ma nafux jekk Abos qattx mar lura Malta imma żgur li żamm kuntatt. Pereżempju il-maestro di cappella Melchiorre Sammartin, il-castrato soprano Antonio Rubino, il-castrato contralto Antonio Goja u l-vjolinista Paolo Papa, kollha mill-Conservatorio di Sant'Onofrio a Porta Capuana saru membri tal-cappella di musika tal-knisja konventwali tal-Ordni ta' San Ġwann. Barra minn hekk iż-żewġ uliedu li nafu bihom Gaetano (t. 1754) u Maria Josepha (t. 1753) bagħathom Malta biex jieħu ħsiebhom kuġinuh Carol Farrugia. Maria Josepha daħlet soru Benedittina fil-kunvent ta' Santa Skolastika l-Birgu u mietet ta' 40 sena. Ħuha miet qabel kellu 20 sena. Abos kien iżżewweġ lil Angela Gautier fl-1752.
L-ewwel opra ta' Abos tiegħu ittellgħet fl-1742 fil-belt ta' Napli fit-Teatro Nuovo. Din kienet l-opra buffa Le due zingare simili. Fl-istess sena kien secondo maestro ma' Francesco Feo fl-iScuola dei Poveri di Gesù u fl-1743 laħaq koadjutur ta' Ignazio Prota, ta' Leonardo Leo u, wara ta' Durante fil-Conservatorio di Sant'Onofrio a Porta Capuana. Fl-1754 ħa l-pożizzjoni ta' secondo maestro fil-Conservatorio della Pietà dei Turchini. Fl-1756 mar Londra biex jieħu l-post ta' klaviċembalista fit-teatru Taljan. Irtira mit-tagħlim fl-1759.
Opri
Hemm 14-il opra ta' Abos li nafu bihom; is-sena u l-belt jirreferu għall-ewwel rappreżentazzjoni.
Indoneżja
L-Indoneżja hija membru fundatur tal-ASEAN u membru tal-ekonomiji maġġuri G-20. L-ekonomija Indoneżjana hija s-sittax l-akbar skont il-PGD nominali u l-ħmistax l-akbar mix-xiri tal-parità tas-saħħa.
Nicolau Coelho
Bijografija
Nicolau Coelho kien esploratur Portugiż u wieħed mit-tliet kaptana (flimkien ma’ Paulo da Gama u Gonçalo Nunes) li akkumpanjaw lil Vasco da Gama fl-iskoperta tar-rotta bil-baħar lejn l-Indja fit-8 ta’ Lulju 1497. Huwa kien il-kaptan tal-karavella Berrio matul din l-esplorazzjoni u n-navigatur tiegħu kien Pêro Escobar. Huwa kien l-ewwel wieħed mill-kaptana ta’ Vasco da Gama li wasal f’Mozambique, u stabbilixxa kuntatt mas-sultan ta’ Quiloa. Huwa kien ukoll l-ewwel wieħed mill-Armada ta’ Vasco da Gama li wasal Lisbona fl-10 ta’ Lulju 1499. Ir-Re Manuel I tal-Portugall tah pensjoni ta’ 50,000 reis fis-sena, 30,000 bħala imgħax għall-artijiet tiegħu u għad-dixxendenti tiegħu u stemma araldika ġdida. Barra minn hekk għamlu Kavallier tal-Familja Rjali (bil-Portugiż: Cavaleiro da Casa Real) f’dik l-istess sena.
Robert Doisneau
Robert Doisneau, imwieled fl-14 ta' April, 1912 f'Gentilly u miet fl-1 ta' April, 1994 f'Montrouge, kien fotografu umanista Franċiż.
Opossum ġurdien ta' denbu oħxon
Dieta
L-Opossumi grazzjużi huma mammiferi marsupjali primarjament insettivori u d-dieta prinċipali tagħhom tikkonsisti minn insetti varji, għalkemm frott, bajd tal-għasafar u annimali vertebrati żgħar bħal gremxul u ġrieden xi kultant huma inklużi fid-dieta wkoll.
Distribuzjoni
Dawn l-opossumi għandhom distribuzjoni vasta fil-kontinent tal-Amerika t'Isfel u jinsabu mifruxin fl-Arġentina, il-Bolivja, il-Brażil, iċ-Ċili, il-Paragwaj u l-Peru.
Minjiera tar-Ram ta' Falun
Storja
Ma hemm l-ebda rendikont bil-miktub li jistabbilixxi eżattament meta bdew l-operazzjonijiet tax-xogħol fil-minjieri f'Falun. L-istudji arkeoloġiċi u ġeoloġiċi jindikaw, b'nuqqas ta' ċertezza konsiderevoli, li l-operazzjonijiet tax-xogħol fil-minjieri bdew f'xi żmien għall-ħabta tas-sena 1000. L-ebda attività sinifikanti ma kienet għadha nbdiet qabel it-850, iżda l-minjiera żgur kienet qed taħdem sal-1080. Instabu oġġetti mis-seklu 10 li fihom ir-ram mill-minjiera. Fil-bidu, l-operazzjonijiet kienu fuq skala żgħira, u l-bdiewa lokali kienu jiġbru l-metalli grezzi, idewbuhom, u jużawhom għall-ħtiġijiet tal-metall għall-unitajiet domestiċi. xellug|daqsminuri|284x284px|Kartolina tal-Minjiera tar-Ram ta' Falun fl-1907 Għall-ħabta ta' Magnus III, ir-re tal-Iżvezja mill-1275 sal-1290, l-operazzjonijiet tax-xogħol fil-minjieri bdew isir b'mod iktar professjonali. In-nies nobbli u l-merkanti barranin minn Lübeck, il-Ġermanja, ħadu post il-bdiewa lokali. Il-merkanti ttrasportaw u biegħu r-ram fl-Ewropa iżda influwenzaw ukoll l-operazzjonijiet u żviluppaw il-metodi u t-teknoloġija li kienu jintużaw għax-xogħol fil-minjieri. L-ewwel dokument bil-miktub dwar il-Minjiera tar-Ram ta' Falun huwa tal-1288; fih hemm iddokumentat li bi tpartit għal proprjetà residenzjali, l-Isqof ta' Västerås kiseb sehem ta' 12.5 % fil-minjiera.
Minaturi ħielsa
L-istruttura organizzattiva tal-Minjiera tar-Ram ta' Falun maħluqa skont il-karta tal-1347 kienet avvanzata għal dak iż-żmien. Il-minaturi ħielsa kellhom is-sjieda ta' ishma tal-operat, li kien proporzjonati għas-sjieda tagħhom tal-inġenji tat-tidwib tar-ram. L-istruttura kienet il-prekursur tal-kumpaniji moderni b'ishma konġunti, u Stora Enso, is-suċċessur modern tal-kumpanija l-antika tax-xogħol fil-minjieri, sikwit tissemma bħala l-iktar kumpanija antika b'ishma konġunti li għadha operattiva fid-dinja.
Gilbert Agius
Gilbert Agius (Valletta, 21 ta' Frar 1974) huwa eks-plejer tal-futbol Malti li attwalment qiegħed iservi bħala kowċ tat-tim nazzjonali Malti ta' taħt il-21 sena.
Freddie Micallef
Alfred (magħruf bħala Freddie) Micallef (Mosta, 18 ta’ Marzu 1939 - 7 ta' April 2011) kien Ministru fi gvernijiet Laburisti tas-snin sebgħin u tmenin.
Fil-Politika
Huwa daħal fil-politika fl-1959 u bejn l-1963-66 kien President tal-Għaqda Żgħażagħ Laburisti. Fl-istess żmien serva f’diversi karigi fi ħdan il-Partit Laburista u fl-Eżekuttiv Nazzjonali sa mill-1960. Ikkontesta l-elezzjonijiet ġenerali li saru bejn l-1962 u l-1996. Micallef jirrakkonta hekk l-ewwel darba li ħareġ għall-elezzjonijiet: “L-ewwel darba li ħriġt għall-politika kien fl-1962 fl-agħar żmien. Id-daqq tal-qniepen għadu jaffettwani ħażin sal-lum. Dawk in-noti qawwija jibqgħu ġo widnejk. Kienu jdoqqu l-qniepen tal-knejjes biex iħarbtulna l-meetings. Konna nkunu jien u Pawlu Xuereb. Kien żmien diffiċli għax in-naħa tagħna l-Mellieħa, l-Imġarr, il-Mosta u San Pawl in-nies ma kinitx bħal tal-Kottonera. Hawn in-nies kienet tibża’ ħafna mill-Knisja.” Kien bejn l-1966 u l-1996 li Freddie Micallef serva bħala membru parlamentari u tul dawn is-snin serva f’diversi karigi ministerjali. Bejn l-1971 u l-1974 kien Segretarju Parlamentari mal-Ministeru tal-Kummerċ, Industrija, Turiżmu, Agrikoltura u Sajd biex fl-1974 inħatar Ministru għall-Agrikoltura u s-Sajd. Fl-1976 nħatar Ministru tal-Parastatali u Industriji tal-Poplu. Fl-1978 reġa’ nħatar Ministru tal-Agrikoltura u s-Sajd u mill-1983 sa l-1987 okkupa l-kariga ta’ Ministru tax-Xogħol u Servizzi Soċjali. Fl-1997 inħatar Chairman tal-kumpanija Medigrain u fit-13 ta’ Diċembru 1997 ngħata l-unur ta’ Uffiċjal Nazzjonali tal-Ordni tal-Mertu.
Voltaire
Fil-Prussja u l-Iżvizzera
Mill-1749 għall-1752 kien joqgħod Berlin, mistieden ta' Federiku II tal-Prussja, li kien jammirah u ħatru ċambellan. Voltaire kien jinqala' ħafna fl-ispekulazzjoni finanzjarja u minħabba fiha kellu x'jgħid mar-re li ġiegħel li jarrestawh bil-ħruxija għal żmien qasir fi Frankfurt. Wara dan l-inċident, għaddew ħafna snin qabel ma reġgħu għamlu paċi.
L-istorja
L-ideat filosofiċi ta' Voltaire ma nistgħux nifirduhom mill-mod kif kien jikteb l-istorja. Infatti hu ried jittratta din id-dixxiplina bħala filosofija, jiġifieri kien jiġbor il-fatti mħawdin u jirranġahom fl-ordni, wieħed wara l-ieħor, skond l-importanza li kien jaħseb li kellhom fl-istorja.
Teatru Rjal
Storja
Kulma kien fadal mit-Teatru Rjal kienu t-terrazza u partijiet mill-kolonni u l-ħnejjiet.
Fdalijiet tas-sit u pjanijiet ta’ rikostruzzjoni
Fis-snin 80 tas-seklu 20, ġie kkuntattjat l-arkitett Renzo Piano biex jiddisinja binja li kellha tinbena fis-sit tat-Teatru Rjal u biex tiġi rinnovata d-daħla tal-Belt Valletta. Piano ressaq il-pjanti li ġew approvati mill-Partit Nazzjonalista fil-gvern fl-1990 iżda x-xogħol qatt ma nbeda. Fl-1996, il-Partit Laburista ġie elett fil-gvern u ħabbar li r-rikostruzzjoni tas-sit kienet se twassal biex jinbena kumpless kummerċjali u kulturali flimkien ma’ parkeġġ tal-karozzi taħt l-art, u dan kien se jkun il-proġett tal-millenju għal Malta. Fl-aħħar tas-snin 90 tas-seklu 20, l-arkitett Malti Richard England ġie kkummissjonat ukoll biex iwettaq pjanti għal ċentru kulturali. Madankollu, kull darba li xi proġett kien forsi jasal biex jitqies li jitwettaq, il-kontroversji kienu joħonquh u kollox kien imut fuq ommu.
Pjazza Teatru Rjal
L-iżvilupp tat-teatru skont id-disinni ta’ Renzo Piano kienu ferm kontroversjali. Madankollu, il-gvern xorta baqa’ għaddej bil-pjanijiet stabbiliti u t-teatru fil-beraħ ġie inawgurat uffiċjalment fit-8 ta’ Awwissu 2013. It-teatru ġie msemmi “Pjazza Teatru Rjal”, isem li jintuża kif inhu anke bl-Ingliż.
Ġeneru (tassonomija)
Ġeneru f'Renju jista' jiġi użat bħala isem ta' Ġeneru jew Takson ieħor f'Renju ieħor, għalkemm l-International Code of Zoological Nomenclature u l-International Code of Botanical Nomenclature jagħtu l-parir biex dan ma jsirx. Hemm 'il fuq minn 5000 minn dawn l-ismijiet użati f'aktar minn Renju wieħed. Eżempji huma Anura li huwa isem ta' Ordni taż-Żrinġijiet imma huwa wkoll isem ta' Ġeneru ta' pjanti u Aotus li huwa isem ta' Ġeneru tal-pjanta tal-piżelli u ta' Xadina tal-lejl.
Fgura United FC
Fl-2012 fetħu l-grawnd ġdid tagħhom b'terf artifiċjali li jissostitwixxi l-qadim. Fil-ftuħ ta' dan il-grawnd Michele Platini kien ippreżentat.
Torri tax-Xebba (Baku)
Storja
It-Torri tax-Xebba jinsab fil-parti tax-Xlokk ta' Icheri Sheher u għandu storja misterjuża u mimlija leġġendi marbuta ma' żewġ perjodi, għalkemm ma ġewx stabbiliti b'ċertezza. L-inħawi tat-torri ġew insedjati għall-ewwel darba fil-preistorja, preċiżament fil-Paleolitiku.
Opossum ġurdien ta' Anderson
Distribuzzjoni
Marmosa andersoni huwa speċi ta' opossum ġurdien b' distribuzzjoni fil-kontinent tal-Amerika ta' isfel u jinsab mifruxa fil-Peru biss u b' hekk endemiku ta' dan il-pajjiż.
Tazza tad-Dinja tal-Futbol 2006
L-għażla tal-ospitu
L-għażla tal-ospitu għall-edizzjoni tal-2006 saret fis-7 ta' Lulju 2000 ġewwa Żurigu, fl-Iżvizzera. Il-Brażil irtiraw mill-kandidatura tliet ijiem qabel u uffiċjalment taw is-sapport tagħhom lill-Afrika t'Isfel, fejn dan tal-aħħar irċieva wkoll is-sosten tal-president tal-FIFA Sepp Blatter. Mumenti qabel it-tfigħ tal-vot, Blatter stqarr "Ejjew nagħmlu l-istorja! Inġibu id-Dinja Lejn l-Afrika". Fl-ewwel rawnd il-Marokk irċieva 3 voti, l-Ingilterra 5, l-Afrika t'Isfel 6 u l-Ġermanja 10, b'ta' l-ewwel jiġi eliminat. Fir-rawnd suċċessiv l-offerta tal-Ingilterra ġiet imwaqqa' wara li rċiviet 2 voti, waqt li ż-żewġ kontendenti l-oħra ppareġġaw bi 11-il vot. Fl-aħħar sett ta' votazzjoni, ħafna pprevedew li kien se jkun hemm parità ta' 12-il vot, li kellha tħalli d-deċiżjoni f'idejn Blatter, li preżumibbilment kien jagħżel l-offerta Sud-Afrikana. Madanakollu, il-votazzjoni ntemmet bi 12-il vot f'favur il-Ġermanja, 11 f'favur l-Afrika t'Isfel u astensjoni waħda li waslet mir-rappreżentat ta' New Zealand, Charles Dempsey.
Kwalifikazzjoni
198 tim daħlu fil-fażi ta' kwalifikazzjoni għat-Tazza tad-Dinja 2006. Il-Ġermanja ngħatat post garantit bħala l-ospitu tal-kompetizzjoni, filwaqt li l-31 post li kien għad baqa' kienu maqsuma bejn il-konfederazzjonijiet kontinentali. Din kienet l-ewwel darba li r-rebbieħ tal-edizzjoni preċedenti ma ngħatax id-dritt ta' kwalifikazzjoni awtomatika. Tlettax-il post kienu affiljati għat-timijiet tal-UEFA (Ewropa), ħamsa għat-timijiet tal-CAF (Afrika), erbgħa għat-timijiet tal-CONMEBOL (Amerika t'Isfel), erbgħa għat-timijiet tal-AFC (Asja), u tlieta għat-timijiet tal-CONCACAF (Amerika ta' Fuq, Ċentrali, u l-Karibew). Il-żewġ postijiet li kien għad baqa' kienu deċiżi minn partita ta' spareġġ bejn tim miż-Żona Ażjatika u dik tal-CONCACAF u oħra bejn il-Konfederazzjoni Sud-Amerikana u dik tal-OFC (Oċeanja).
Impjanti
Tnax-il belt minn 20 kandidat ġew magħżula bħala s-sede tal-partiti tat-Tazza tad-Dinja, fejn bliet bħal Bremen, Düsseldorf, Mönchengladbach, Bochum u Duisburg ma kienux fost il-lista finali. Fil-bliet magħżula, l-istadji bdew bil-preparamenti neċessarji. Waqt li uħud minnhom sarilhom manutenzjoni żgħira, oħrajn ġew kompletament restawrati u oħrajn speċifikament mibnija.
Fażi finali
250px|thumb|Iċ-ċerimonja tal-ftuħ tat-Tazza tad-Dinja tal-Futbol 2006 fi Munich Il-fażi finali tat-Tazza tad-Dinja 2006 bdiet fid-9 ta' Ġunju. It-32 tim ġew maqsuma fi tmien gruppi ta' erba' timijiet 'il wieħed, fejn kull tim lagħab kontra t-tliet timijiet l-oħra tal-grupp, biex jiġu determinati ż-żewġ timijiet li kienu se jikkwalifikaw għall-fażi ta' L-Aħħar Sittax, li bdiet fl-24 ta' Ġunju. Il-kampjonat kellu total ta' 64 logħba.
Numru kbir ta' ammonizzjonijiet
Ikkomparat mal-edizzjonijiet preċedenti tat-Tazza tad-Dinja, dan il-kampjonat jibqa' mfakkar għan-numru kbir ta' karti sofor u ħomor li ġew murija, fejn għeleb ir-rekord li sar fit-Tazza tad-Dinja 1998. Il-plejers irċevew total ta' 345 karta safra u 28 karta ħamra, b'Valentin Ivanov juri 16-il karta safra u 4 karti ħomor fil-partita tal-aħħar sittax bejn il-Portugall u l-Olanda. Il-Portugall kellhom żewġ plejers sospiżi għall-partiti tal-kwarti tal-finali u tas-semifinali, rispettivament. Il-President tal-FIFA Sepp Blatter stqarr li għal kampjonati futuri jista' jsir xi tibdil ta' regoli biex b'hekk xi karti sofor akkumulati ma jħallux plejer jitlef il-finali, jekk it-tim ikompli fil-kompetizzjoni. Din l-edizzjoni rat ukoll avveniment kurjuż, fejn l-Ingliż Graham Poll bi żball ta tliet karti sofor lill-plejer Kroat Josip Šimunić fil-partita kontra l-Awstralja, qabel ma' dan tal-aħħar ġie suċċessivament imkeċċi.
In-numru kbir ta' karti sofor u ħomor qajmu diskussjoni fuq ir-referis. L-uffiċjali tal-FIFA u l-President Sepp Blatter irċevew kritika li allegatament għamlu regoli li huma wisq riġidi.
Riżultati
thumb|250px|Il-lejl ta' [[Nurimberga illuminat minn ballun kbir]]
Fażi tal-gruppi
It-timijiet li spiċċaw fl-ewwel żewġ postijiet, ikkwalifikaw għar-rawnd ta' L-Aħħar Sittax.
Università Nazzjonali Awtonoma tal-Messiku
Storja
L-isfidi tal-università l-ġdida kienu l-iktar politiċi, minħabba r-Rivoluzzjoni Messikana li kienet għaddejja u l-fatt li l-gvern federali kellu kontroll dirett fuq il-politiki u l-kurrikulu tal-università; uħud irreżistew l-istabbiliment tagħha għal raġunijiet filosofiċi. Din l-oppożizzjoni wasslet għal tfixkil fil-funzjonament tal-università meta l-instabbiltà politika obbligat ir-riżenji fil-gvern, inkluż dik tal-President Díaz. Internament, l-ewwel strajk tal-istudenti seħħ fl-1912 bi protesta kontra l-metodi ta' eżaminar introdotti mid-direttur tal-Fakultà tal-Ġurisprudenza, Luis Cabrera. Sa Lulju ta' dik is-sena, il-maġġoranza tal-istudenti tad-dritt iddeċidew li jabbandunaw l-università biex jissieħbu fl-Iskola Ħielsa tad-Dritt li kienet għadha kemm inħolqot. daqsminuri|Joaquin Eguia Lis. Fl-1914 l-isforzi inizjali biex tinkiseb l-awtonomija għall-università fallew. Fl-1920, José Vasconcelos sar ir-rettur. Fl-1921, huwa ħoloq is-siġill tal-iskola: ix-xbieha ta' ajkla u ta' kondor wara mappa tal-Amerka Latina, mill-fruntiera tat-Tramuntana tal-Messiku sa Tierra del Fuego, u l-motto, "L-Ispirtu għandu jitkellem għall-poplu tiegħi". L-isforzi biex tinkiseb l-awtonomija għall-università komplew fil-bidu tas-snin 20 tas-seklu 20. F'nofs is-snin 20 tas-seklu 20, it-tieni mewġa ta' strajkijiet tal-istudenti opponiet sistema ġdida tal-għoti tal-marki. L-istrajkijiet kienu jinkludu dimostrazzjonijiet kbar fejn bosta studenti abbandunaw il-klassijiet fl-iskola tad-dritt u kien hemm konfrontazzjonijiet mal-pulizija fl-iskola tal-mediċina. L-istudenti li ħadu sehem fl-istrajkijiet kienu appoġġati minn bosta professuri u negozjati sussegwenti eventwalment wasslu l-awtonomija għall-università. L-istituzzjoni ma baqgħetx iktar dipendenza tas-Segretarjat tal-Edukazzjoni Pubblika; ir-rettur tal-università sar l-awtorità finali, u b'hekk elimina ħafna mid-diskrepanza fl-awtorità li kienet toħloq il-konfużjoni.
L-UNAM b'mod attiv inkludiet il-minoranzi f'diversi oqsma edukattivi, bħat-teknoloġija. Fl-2016, l-università adottat pjattaforma tan-Nazzjonijiet Uniti fil-kampusijiet kollha tagħha sabiex tappoġġa u tagħti s-setgħa lin-nisa.
Rebbieħa tal-Premju Nobel
It-tliet rebbieħa Messikani kollha tal-Premju Nobel kien studenti tal-UNAM:
Jafar VII
Iżżewweġ lil Zuna di Angerio di Corteinpiano, mara nobbli minn Sqallija. Kellhom it-tfal, fosthom Il-Hasan Samsam al-Dawla IV li sar Emir wara mewtu, kif ukoll lil Prinċep Habeir bin Jafar (twieled fl-1175), u Prinċep Mule bin Jafar (twieled 1178),
Peregrino Anselmo
Karriera
Bħala attakkant, Anselmo kien fost l-aqwa plejers tal-futbol Urugwaj wara l-gwerra. Hu lagħab il-karriera kollha tiegħu ma' Peñarol, fejn magħhom rebaħ il-kampjonat nazzjonali għal ħames darbiet. Wara li rtira, mexxa lill-istess Peñarol fl-1962.
Opossum ġurdien tal-Messiku
Dieta
L-Opossum ġurdien tal-Messiku huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħra.
Palazz tal-Gran Mastru
Fl-ewwel sular (il piano nobile) hemm kurituri twal u sbieħ iddekorati b’diversi pitturi, kemm bħala affreski mal-ħajt kif ukoll impinġijin fuq it-tila mwaħħla matul is-saqaf tal-istess kuritur. Din kien pinġiha Nicolò Nasoni (1724). Fost is-swali li wieħed jista’ jżur hemm is-Sala iż-żgħira tal-Kunsill, imsejħa wkoll “is-Sala tal-Arazzi”. Din is-sala kienet isservi biex fiha jiltaqa' l-Parliament ta’ Malta sal-1976. Hawnhekk, miżmuma fid-dlam, hemm l-arazzi ta’ Perellos, magħrufa bħala “l-Arazzi Goblin”. Dawn l-arazzi imprezzabli jiġbru f’ għaxar biċċiet dehriet mlewna ta’ pjanti u annimali eżotiċi mill-Afrika u mill-Amerika ta’ Isfel. Dawn ix-xeni fuq it-tapizzeriji huma meħudin minn disinji li kienu ġew mogħtija mill-Prinċep ta’ Nassau lir-Re ta’ Franza Louis X1V, fl-1679. L-arazzi ġew ikkommisjonati apposta għall-Palazz mill-Gran Mastru Ramon Perellos y Roccaful fl-1710.
Illum, Il-Palazz, barra li jservi ħafna funzjonijiet li semmejnha, iservi wkoll bħala attrazzjoni kbira għat-turisti li jżuru Malta.
Sistema ta' klassifikazzjoni Elo
Is-sistema Elo ġiet ivvintata biex tkun aħjar mis- sistema Harkness użata qabel, iżda tintuża wkoll bħala sistema ta' klassifikazzjoni fil-futbol, futbol Amerikan, baseball, basketball, pool, tennis tal-mejda, u diversi board games u esports.
Użbekistan
Il-pajjiż kien parti mit-Turkic Khaganate u wara mill-Imperi Timurid, ir-reġjun li llum jinkludi r-Repubblika tal-Użbekistan intrebaħ kmieni fis-seklu 16 mit-Turkic tal-Lvant. Iż-żona ġiet gradwalment inkorporata mill-Imperu Russu matul is-seklu 19, u fl-1924, l-Użbekistan saret repubblika kostitwenti mdawra mill-Unjoni Sovjetika, magħrufa bħala r-Repubblika Sovjetika Soċjalista Użbeka (RSS Użbeka). Wara t-tifrik tal-Unjoni Sovjetika, il-pajjiż iddikjara l-indipendenza bħala r-Repubblika tal-Użbekistan fil-31 ta' Awwissu 1991 (uffiċjalment iċċelebrata fil-jum ta' wara).
Opossum ġurdien ta' Guajira
Dieta
L-Opossum ġurdien ta' Guajira huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħra.
Barack Obama
L-ewwel President Afro-Amerikan
Bħala president, Obama iffirma leġislazzjoni biex tistimula l-ekonomija bl-American Recovery and Reinvestment Act fi Frar 2009, u t-Tax Relief, Unemployment Insurance Reauthorization, and Job Creation Act tal-2010 kontra r-riċessjoni li ġarrbet l-Istati Uniti bejn l-2007 u l-2009. Inizjattivi oħra ta' politika domestika jinkludu l-Patient Protection and Affordable Care Act, leġislazzjoni ta' riforma fil-kura tas-saħħa li ffirmah bħala liġi f'Marzu 2010, u d-Dodd-Frank Wall Street Reform and Consumer Protection Act, li ffirmahom f'Lulju 2010, Don't Ask, Don't Tell Repeal Act u l-Budget Control Act tal-2011.
Superliga Albaniża
Is-Superliga Albaniża (Albaniż: Kategoria Superiore), huwa l-ogħla kampjonat tal-futbol fl-Albanija, dan kien fondat fl-1930 taħt l-isem Kategoria e Parë (L-Ewwel Diviżjoni). KF Tirana huma l-aktar tim b'suċċess li rebaħ 24 titoli.
Borobudur
Borobudur huwa l-ikbar tempju Buddista fid-dinja, u flimkien ma' Bagan fil-Myanmar u ma' Angkor Wat fil-Kambodja jitqies bħala wieħed mill-aqwa siti arkeoloġiċi tax-Xlokk tal-Asja. Borobudur għadu popolari għall-pellegrinaġġi, u l-Buddisti fl-Indoneżja jiċċelebraw Jum il-Vesak fil-monument. Borobudur huwa l-iżjed attrazzjoni turistika fl-Indoneżja li jżuruha nies.
Sit ta' Wirt Dinji
daqsminuri|257x257px|Il-plakka tat-tniżżil ta' Borobudur fil-lista tas-Siti ta' Wirt Dinji tal-UNESCO. Il-Kumplessi tat-Tempju ta' Borobudur ġew iddeżinjati bħala Sit ta' Wirt Dinji tal-UNESCO fl-1991.
Kostruzzjoni
Hemm inċertezza dwar il-mexxejja Induisti u Buddisti f'Ġava għall-ħabta ta' dak iż-żmien. Il-membri tad-dinastija Sailendra kienu magħrufa bħala segwaċi qalila tal-Buddiżmu, għalkemm xi kitbiet minquxa fil-ġebel li nstabu f'Sojomerto jissuġġerixxu wkoll li setgħu kienu Induisti. Dak iż-żmien inbnew bosta monumenti Induisti u Buddisti fil-pjanuri u fil-muntanji madwar il-Pjanura ta' Kedu. Il-monumenti Buddisti, inkluż Borobudur, inbnew għall-ħabta tal-istess żmien bħat-tempju Induista ta' Prambanan iddedikat lil Shiva. Fis-732 W.K., ir-Re Sanjaya segwaċi ta' Shiva kkummissjona santwarju ta' Shivalinga biex jinbena fuq l-għolja ta' Wukir, 10 kilometri (6.2 mili) biss fil-Lvant ta' Borobudur.
Skoperta mill-ġdid
Christiaan Lodewijk Hartmann, resident tar-reġjun ta' Kedu, kompla x-xogħol ta' Cornelius, u fl-1835, il-kumpless kollu ġie żvelat minn taħt ir-radam u l-ħamrija. L-interess tiegħu f'Borobudur kien iktar personali milli uffiċjali. Hartmann ma kitibx rapporti dwar l-attivitajiet tiegħu, b'mod partikolari, il-ġrajja allegata li skopra statwa kbira tal-Buddha fl-istupa prinċipali. Fl-1842, Hartmann investiga l-istupa prinċipali, għalkemm dak li skopra mhuwiex magħruf u l-istupa prinċipali attwalment hija vojta.
Kirgiżistan
Il-Kirgiżistan (bil-Kirgiż: Кыргызстан Kyrgyzstan; Russu: Киргизия jew Кыргызстан), uffiċjalment ir-Repubblika Kirgiża (bil-Kirgiż: Кыргыз Республикасы Kyrgyz Respublikasy; Russu: Кыргызская Республика Kyrgyzskaya Respublika), li qabel kien magħruf bħala Kirghizia, huwa pajjiż allokat fl-Asja Ċentrali. Peress li huwa interkjuż u muntanjuż, il-Kirgiżistan huwa mdawwar mill-Każakistan lejn it-Tramuntana, l-Użbekistan lejn il-Punent, it-Taġikistan lejn il-Lbiċ u c-Ċina lejn il-Lvant. Il-belt kapitali u l-akbar belt hija Bishkek.
Opossum ġurdien ta' Robinson
L-Opossum ġurdien ta' Robinson, magħruf xjentifikament bħala Marmosa robinsoni, huwa mammiferu marsupjal, li qiegħed ikklassifikat fil-familja Didelphidae (didelfidu) u fl-ordni Didelphimorphia (didelfimorfju). Dan l-opossum huwa wieħed mill-opossumi ġrieden, nattiv tal-kontinent tal-Amerika ta' isfel.
Battir
Kien abitat matul il-perjodi Biżantini u Iżlamiċi, u fiċ-ċensimenti Ottomani u tal-Mandat Brittaniku l-popolazzjoni tiegħu ġiet irreġistrata bħala primarjament Musulmana. Fl-imgħoddi, il-villaġġ kien jinsab tul ir-rotta minn Ġerusalemm għal Bayt Jibrin. Battir jinsab ftit 'il fuq mir-rotta moderna tal-linja ferrovjarja Jaffa–Ġerusalemm, li kienet serviet bħala l-linja tal-armistizju bejn Iżrael u l-Ġordan mill-1949 sal-Gwerra tas-Sittin Jum, meta ġiet okkupata minn Iżrael. Fl-2007, Battir kellu popolazzjoni ta' madwar 4,000 ruħ.
Perjodu Ottoman
Fl-1596, Battir tfaċċa fir-reġistri tat-taxxa Ottomani bħala villaġġ fin-Nahiya ta' Quds fil-Liwa ta' Quds. Kellu popolazzjoni ta' 24 unità domestika u żewġ għożżieba, kollha kemm huma Musulmani, u kienu jħallsu t-taxxi fuq il-qamħ, l-għelejjel tas-sajf jew is-siġar tal-frott, kif ukoll fuq il-mogħoż jew ix-xehdiet tan-naħal; li kienu jammontaw għal total ta' 4,800 Akçe. Id-dħul kollu kien imur għand Waqf. daqsminuri|In-naħa ta' wara ta' biljett ferrovjarju użat tal-linja ferrovjarja Jaffa-Ġerusalemm. Fl-1838 ġie mniżżel bħala Bittir, villaġġ Musulman fid-distrett ta' Beni Hasan, fil-Punent ta' Ġerusalemm.
Fl-1896, il-popolazzjoni ta' Bettir ġiet stmata li kienet tammonta għal madwar 750 persuna.
Perjodu Ġordanjan
Battir spiċċa taħt amministrazzjoni Ġordanjana wara l-gwerra tal-1948 bejn l-Għarab u Iżrael, u ġie anness mill-Ġordan fl-1950.
Wara l-1967
Fl-2007, Battir kellu popolazzjoni ta' 3,967 ruħ, filwaqt li fl-2012 il-popolazzjoni kienet stmata li kienet tlaħħaq madwar 4,500 ruħ.
Kinderdijk
Kinderdijk jinsab fl-art bassasa (bl-Olandiż u bl-Ingliż: polder) imsejħa Alblasserwaard fil-konfluwenza tax-xmajjar Lek u Noord. Sabiex jitwettaq id-drenaġġ tal-art bassasa, li fl-imgħoddi kien qiegħ ta’ xmara, inbniet sistema ta’ 19-il mitħna tar-riħ għall-ħabta tal-1740. Dan il-grupp ta’ mtieħen tar-riħ huwa l-ikbar konċentrazzjoni ta’ mtieħen tar-riħ antiki fin-Netherlands. L-imtieħen tar-riħ ta’ Kinderdijk huma wieħed mill-iktar siti turistiċi Olandiżi magħrufa u ilhom fil-lista tas-Siti ta’ Wirt Dinji tal-UNESCO mill-1997.
Bamberg
Attrazzjonijiet
daqsminuri|246x246px|Il-Palazz l-Antik (Alte Hofhaltung). Ir-raħal ta' Bamberg tniżżel fil-lista tas-Siti ta' Wirt Dinji tal-UNESCO fl-1993 minħabba l-pjanta Medjevali tiegħu u l-binjiet storiċi ppreservati tassew tajjeb. Mill-Medju Evu, f'Bamberg dejjem kien hemm ġonna urbani. Id-distrett tal-Ġardinara tas-Suq flimkien mar-raħal fuq l-għoljiet u d-distrett tal-gżejjer huma parti integrali tas-Sit ta' Wirt Dinji. Fl-2005, il-muniċipalità stabbiliet unità għall-koordinazzjoni tal-implimentazzjoni tal-Konvenzjoni tal-Wirt Dinji f'Bamberg. Fl-2019 infetaħ ċentru tal-viżitaturi u ta' interpretazzjoni.
Ġemellaġġi
Bamberg huwa ġemellat ma':
Irlanda ta' Fuq
L-Irlanda ta' Fuq tagħmel parti mill-gżira ta' l-Irlanda, li fiha hemm ukoll ir-Repubblika ta' l-Irlanda. Il-belt kapitali hija Belfast u t-tieni l-akbar belt hija Derry, magħrufa wkoll bħala Londonderry mill-Protestanti.
Pariġi
Pariġi hija post il-klabb tal-futbol Paris Saint-Germain u l-klabb tar-rugby Stade Français. L-istadium li jesa' 80,000 ruħ, Stade de France, li kien inbena għat-Tazza tad-Dinja tal-Futbol tal-1998, jinsab fit-Tramuntana ta' Pariġi fil-komun ta' Saint-Denis. Pariġi tospita kampjonat annwali tat-tennis French Open fuq it-tafal aħmar ta' Roland Garros. Pariġi ospitat ukoll l-Olimpjadi tas-Sajf tal-1900 u kif ukoll tal-1924, żewġ edizzjonijiet tat-Tazza tad-Dinja tal-Futbol tal-1938 u tal-1998, u t-Tazza tad-Dinja tar-Rugby tal-2007.
Etimoloġija
L-abitanti huma magħrufa bil-Malti bħala "Pariġini", bl-Ingliż bħala Parisians u bil-Franċiż bħala Parisiens, kienu magħrufa wkoll bħala Parigots.
Oriġini
Clovis il-Frank, l-ewwel re tad-dinastija Merovinġjana, għamel Pariġi bħala l-belt kapitali tiegħu mill-508. Il-fortifikazzjoni ta' Île-de-France ma kinitx soda biżżejjed biex twaqqaf is-sakkeġġ mill-Vikingi fit-845, iżda l-importanza strateġika ta' Pariġi bil-pontijiet li jwaqqfu l-mogħdija tal-vapuri għaddiet u ġiet stabbilita bid-difiża li reġġiet fl-Assedju ta' Pariġi (885-886). Fid-987 Hugh Capet, il-Konti ta' Pariġi u d-Duka tal-Franki kien elett ir-Re tal-Franki. Taħt ir-regola tar-Rejiet Kapetingi, Pariġi ftit ftit saret l-akbar u l-aktar belt għanja fi Franza.
Seklu 20 u 21
F'Mejju tal-1968, l-istudenti li kienu qed jieħdu sehem fil-protesti okkupaw is-Sorbonne u għamlu barrikati fil-Kwartier Latin. Eluf ta' ħaddiema manwali Pariġini ssieħbu mal-istudenti, u l-moviment kiber fi strajk ġenerali ta' ġimagħtejn. Il-partiti tal-gvern rebħu l-elezzjonijiet ta' Ġunju b'maġġoranza kbira. Dawn il-protesti ta' Mejju 1968 irriżultaw fil-qsim tal-Università ta' Pariġi fi 13-il kampus indipendenti.
Fis-7 ta' Jannar 2015, żewġ estremisti Musulmani Franċiżi attakkaw il-kwartieri ġenerali ta' Charlie Hebdo f'Pariġi, u qatlu tlettax-il ruħ; fid-9 ta' Jannar, it-tielet terrorist qatel erba' ostaġġi waqt attakk f'ħanut tal-merċa Lhudi ġewwa l-Porte de Vincennes. Fil-11 ta' Jannar kien stmat li 1.5 miljun ruħ immarċjaw flimkien mal-politiċi mexxejja internazzjonali biex juru solidarjetà kontra t-terroriżmu u d-difiża tal-libertà tal-kelma.
Sit ta' Wirt Dinji
Ix-xtut tax-xmara Seine f'Pariġi ġew iddeżinjati bħala Sit ta' Wirt Dinji tal-UNESCO fl-1991.
Klima
Pariġi għandha preċipitazzjoni annwali medja ta' 652 mm, u jkollha xita ħafifa mifruxa sewwa mas-sena. Madankollu l-belt hija magħrufa għall-ħalbiet ta' xita qawwija li jkun hemm kultant. L-ogħla temperatura rreġistrata hija ta' 40.4°C (104.7°F) (it-28 ta' Lulju 1948), u l-anqas hija ta' −23.9°C (−11.0°F) (l-10 ta' Diċembru 1879).
Gvern
Matul kważi l-istorja twila kollha tal-belt, ħlief għal xi ftit perjodi qosra, Pariġi kienet iggvernata direttament mir-rappreżentanti tar-reijiet, imperaturi, jew preżidenti ta' Franza. Il-belt ma kinitx moghtija awtonomija muniċipali mill-Assemblea Nazzjonali sal-1974. L-ewwel sindku elett modern ta' Pariġi kien Jacques Chirac, dan ġie elett fl-20 ta' Marzu 1977, u kien l-ewwel sindku tal-belt mill-1793. Bħalissa s-sindku hu Anne Hidalgo, soċjalista li ġiet eletta fil-5 ta' April 2014.
Pont du Gard
Sit ta' Wirt Dinji
Il-Pont du Gard ġie ddeżinjat bħala Sit ta' Wirt Dinji tal-UNESCO fl-1985 u fl-2007 saret modifika minuri fil-konfini tas-sit.
Premier League 2007–08
L-istaġun 2007–08 tal-Premier League kien is-sittax-il wieħed minn mindu ġie stabbilit. L-ewwel partiti tal-istaġun intlagħbu fil-11 ta' Awwissu 2007 u l-istaġun spiċċa bl-aħħar sett ta' partiti fil-11 ta' Mejju 2008. Manchester United, li fl-istaġun ta' qabel kienu rebħu l-kampjonat, żammew dan it-titlu nazzjonali għal sena oħra konsekuttiva, biex b'hekk kisbu l-għaxar titlu tal-Premiership u s-sbatax-il titlu mill-ogħla diviżjoni Ingliża.
Plejer tas-Sena tal-PFA
L-unur tal-Plejer tas-Sena tal-PFA għall-2008 ġie mirbuħ minn Cristiano Ronaldo għat-tieni sena konsekuttiva.
Il-lista tan-nominati għall-unur tal-Plejer tas-Sena tal-PFA, b'mod alfabetiku, kienu dawn is-segwenti:
Ossiġenu
L-Ossiġenu hu l-element kimiku tat-tavla perjodika tal-elementi, li għandu simbolu O u numru atomiku 8. L-isem ġej mill-Grieg: οξύς (oksis) (aċtu) u γείνομαι (géinomai) "nissiel". L-element hu komuni u jinstab mhux biss fuq l-Art imma mal-univers kollu. L-ossiġenu ħieles, kif jinstab fuq l-Art, hu termodinamikament instabbli, imma jeżisti minħabba l-azzjoni tal-fotosintesi tax-xtieli. L-ossiġenu hu l-element kimiku l-iżjed komuni tal-qoxra tad-dinja hu jagħmel xi 47% tal-massa, waqt li l-atmosfera hi 21% ossiġenu.
Komposti
Fin-natura, barra bħala l-molekula O2, l-ossiġenu jinstab fil-forma ta' ożonu (O3) li jinħoloq minn skarigi elettrostatiċi fil-presenza tal-ossiġenu molekulari. Fl-ossiġenu likwidu jinstab dimeru tal-molekula tal-ossiġenu (O2)2 bħala komponent żgħir.
Gareth Bale
Gareth Frank Bale (Cardiff, 16 ta' Lulju 1989) huwa plejer tal-futbol Welsh li jilgħab ma' Real Madrid.
Saturnu (pjaneta)
Parametri orbitali
B'massa ta' 95 darba aktar u volum ta' 700 darba aktar minn dak terrestri, Saturnu huwa it-tieni l-akbar pjaneta tas-sistema solari wara Ġove. L-assi tar-rotazioni hu inklinat għal 26,73 gradi, u jirregola il-pjaneta għal ċiklu ta' staġuni analogu għal dak terrestri u marzjan, iżda ħafna aktar twil.
Gareth Bale
Southampton
Fis-17 ta' April 2006, fl-età ta 16-il sena u 275 ġurnata, Bale sar it-tieni l-iżgħar plejer li lagħab għal Southampton (wara Theo Walcott, li kien 132 ġranet iżgħar) meta għamel id-debutt tiegħu f'rebħa ta' 2–0 kontra Millwall. Fis-6 ta' Awwissu, Bale skorja l-ewwel gowl tiegħu fil-kampjonat minn free kick, fid-dro ta' 2–2 kontra Derby County ġewwa Pride Park.
Sevil Shhaideh
Studji u karriera
Bejn Mejju u Novembru 2015 Shhaideh kienet Ministru għall-Iżvilupp Reġjonali u l-Amministrazzjoni Pubblika fil-gvern Soċjal-Demokratiku mmexxi minn Victor Ponta, is-suċċessur ta' Liviu Dragnea.
Gareth Bale
Internazzjonali
Bale ġie magħżul mill-Wales fl-aħħar tal-istaġun 2005-06 u għamel id-debutt internazzjonali tiegħu fis-27 ta' Mejju 2006. Huwa deher l-ewwel darba bħala sostitut f'rebħa ta' 2–1 kontra t-Trinidad and Tobago, dan id-debutt għamel lil Bale l-iżgħar plejer ta' kull żmien li lagħab għal Wales. Bale, li kellu biss 16-il sena u 315 ġurnata, assistita l-gowl tar-rebħa skorjat minn Robert Earnshaw.
Brian Flynn ikkummenta li Bale kien potenzjalment stilla tal-futur tal-logħba, kif ukoll qabbel il-kapaċità teknika tiegħu ma' ta' Ryan Giggs. Fis-7 ta' Ottubru 2006, Bale sar l-iżgħar plejer ta' kull żmien li skorja għat-tim nazzjonali ta' Wales f'logħba tal-kwalifikazzjoni għall-Kampjonati Ewropej 2008 kontra l-Islovenja minn free kick. Hu skorja t-tieni gowl tiegħu għal Wales f'rebħa ta' 3–0 kontra San Marino fit-28 ta' Marzu 2007.
Karmelitani
F'Malta, il-Karmelitani ġew fis-sena 1418, u bdew jgħixu fix-Xagħra ta' San Leonardu, fil-post imsejjaħ il-Lunzjata, limiti tar-Rabat. Illum il-ġurnata, il-Karmelitani jinsabu wkoll fl-Imdina, fil-Belt Valletta, fil-Balluta, f'Santa Venera, fil-Fgura u fil-Fleur-de-Lys. Huma jmexxu wkoll l-iskola sekondarja Saint Elias College li tinsab f'Santa Venera. Il-Karmelitani Maltin għandhom ukoll il-missjoni tagħhom fil-Bolivja fl-Amerka Latina. Huma jinsabu preżenti f'żewġ kunventi u f'Parroċċi, dawk ta' La Paz u Tarija.
Il-website uffiċċjali tal-Ordni Karmelitan Il-website tal-Provinċja Karmelitana Maltija Ingħaqad magħna fuq Facebook Sewgwina fuq YouTube